Tsela e batho ba Estonia ba ileng ba tsibogela Thanolo ya Lefatshe le Lesha ka yone e kgatlha tota. Seteishene sa radio sa naga eo se ne sa nna le thulaganyo ya metsotso e le 40 e e neng e diretswe Baebele eno e ntšha. Baruti le batho ba ba tsenang kereke ba ile ba ikgolaganya le Basupi ba ga Jehofa ba kopa gore ba ba fe dikhopi tsa Baebele eno. Sekolo sa maemo a a kwa godimo kwa Tallinn se ne sa kopa dikhopi di le 20 tsa Thanolo ya Lefatshe le Lesha gore di dirisiwe mo go nngwe ya ditlelase tsa bone. Batho ba Estonia ba rata dibuka mme Basupi ba ga Jehofa ba itumelela go ba abela thanolo e e nepileng le e e tlhaloganyesegang motlhofo go gaisa epe e e kileng ya nna teng. Go tsaya tsia dilo tse ke di ithutileng mo Baebeleng go ne go setse go ntlhotlheletsa gore ke dire diphetogo mo botshelong jwa me. Ka sekai, ke ne ke sa tlhole ke batla go nna le dilo tse di amanang le masaitseweng. Ka jalo ke ne ka latlha dihorosekoupo tsa me le bele ya go tlhatlhanya le dilonyana tse dingwe tsa go ikgopotsa loeto lwa me tse ke neng ka tla le tsone go tswa kwa India. Ke ne ka gatela pele mo thutong ya me ya Baebele mme ke ne ka ineela mo go Jehofa Modimo ka go kolobediwa gore ke nne Mosupi wa ga Jehofa ka June 1994 kwa Munich. Ka go dira jalo, ke ne ka amogela ka pelo yotlhe bokao jwa mmatota jwa botshelo.